Diari Oficial de la Generalitat Valenciana


Sumari del DOGV 9678, del 07-09-2023 (2023/8661)

Anunci d'informació pública del projecte de Pla acústic municipal.
------------------------------------------------------------------

### Dades del document

Número de DOGV
:   9678

Data del DOGV
:   07-09-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/8661


Organisme emissor
:   Ajuntament d'Almassora

Tipus de document
:   Anunci

Anunci d'informació pública del projecte de Pla acústic municipal. [2023/8661]  
L'Alcaldia de l'Ajuntament d'Almassora, per Decret de data 12.07.2023, núm. 2023/2316, disposa el següent:  
Vist que el 12 de novembre de 2012, l'Ajuntament Ple, va aprovar el Pla acústic municipal d'Almassora, amb un àmbit d'aplicació en el terme municipal del municipi d'Almassora.  
Vist que mitjançant un contracte menor de serveis es va adjudicar a l'empresa Eurocontrol, SA, la realització dels treballs d'actuació del pla acústic esmentat.  
Vist que en data 6 de juliol de 2023 i desprès de realitzar les actuacions corresponents, per la mencionada empresa, s'ha presentat la documentació tècnica que integra l'actualització del Pla acústic municipal.  
  
Vist que en relació a la documentació aportada, l'enginyer industrial municipal ha emès informe en data 10 de juliol de 2023 en què es fa constar que la documentació presentada compleix el contingut i els requisits especificats a la normativa aplicable.  
Atès que els articles 21 i següents de la Llei 7/2002, de 3 de desembre, de la Generalitat Valenciana, de protecció contra la contaminació acústica, i els articles 12 i següents del Decret 104/2006, del Consell, de planificació i gestió en matèria de contaminació acústica, regulen els plans acústics municipals i el seu procediment.  
Atès que l'article 24 de la Llei 7/2002 estableix que els ajuntaments elaboraran els plans acústics municipals basant-se en un projecte subscrit per un tècnic competent. El projecte de Pla acústic municipal se sotmetrà a informació pública pel termini d'un mes, mitjançant la publicació de dos anuncis al Diari Oficial de la Generalitat Valenciana i en un dels diaris d'informació general de més difusió a la província. Així mateix, es donarà audiència a les associacions veïnals interessades. L'article 15 del Decret 104/2006 inclou també com a interessades les administracions que, en funció de les seves competències, puguin resultar afectades.  
Atès que d'acord amb l'article 21 de la Llei 7/1985, reguladora de les bases de règim local, correspon a l'Alcaldia dictar resolució segons la qual se sotmet a informació pública el projecte de Pla acústic municipal.  
Per tot allò exposat, resolc:  
  
Primer  
Incoar expedient d'actualització del Pla acústic municipal del municipi d'Almassora, de conformitat amb la normativa aplicable de protecció contra la contaminació acústica.  
  
Segon  
otmetre a informació pública el projecte de Pla acústic municipal pel termini d'un mes, mitjançant la publicació d'anuncis al Diari Oficial de la Generalitat Valenciana i en un dels diaris d'informació general de més difusió a la província.  
El referit Pla acústic municipal es podrà consultar al portal de transparència de l'Ajuntament, ubicat a la seu electrònica.  
  
Tercer  
Donar audiència a les associacions veïnals interessades, és a dir, l'Associació de Veïns de la Platja d'Almassora i la Plataforma d'afectats Platja d'Almassora, així com a les administracions afectades, és a dir, l'Ajuntament de Castelló i la conselleria amb competències a matèria de medi ambient, concedint a totes elles un termini de quinze dies hàbils per presentar les al·legacions que consideren oportunes.  
  
  
Quart  
Notificar aquest acte administratiu a les associacions i administracions interessades.  
  
Almassora, 12 de juliol de 2023.- L'alcaldessa: María Tormo Casañ.